open-index/open-wikipedia-markdown huggingface dataset:
Sebastjēns Buemi

**Sebastjēns Olivjē Buemi** (; dzimis  Ēglā, Šveicē) ir Šveices franču autosportists. No . līdz . gada sezonai viņš brauca Formula 1 sacīkstēs, pārstāvot *[[Scuderia Toro Rosso]]* komandu.

## Karjera
Pēc beigšanas piedalīties kartingu sacensībās, Buemi 2004. un 2005. gadu pavadīja Formula BMW sacīkšu sērijā. Pēc vienas sacīkstes Spānijas F3 2005. gadā, šveicietis pakāpās līdz F3 Eirosērijas klasei 2006. gadā, kur kopvērtējumā palika divpadsmitais. Viņš nemainīja sacīkšu sēriju 2007. gadā un pēc ilgas vadīšanas čempionātā kopvērtējumā Sebastjēns zaudēja titulu Romēnam Grožānam. Togad pilots debitēja arī GP2, kur aizvadīja pusi sezonas un izcīnīja 6 punktus.

2008. gadā viņš GP2 izcīnīja vairākas uzvaras, kopvērtējumā palika sestajā vietā, par desmit punktiem atpaliekot no piektās vietas un par vienpadsmit esot priekšā septītajai vietai. Buemi togad piedalījās arī Āzijas GP2, kur kļuva par vicečempionu.

Savā pirmajā sacīkstē (. gada ) Buemi ierindojās 8. vietā un izcīnīja vienu punktu. Sezonas gaitā viņš vēl vairākkārt guva punktus. Viņa komandas biedrs sezonas sākumā bija Sebastjēns Burdē, tomēr pēc neveiksmīgas sezonas pirmās daļas viņu nomainīja Haime Algersuari.

Buemi . gada sezonā izcīnīja 8 punktus, startējot visos 19 posmos (labākā vieta - astotā, Kanādas Grand Prix).
Arī . gada sezonā Buemi turpināja braukt Toro Rosso komandas sastāvā, bet pēc sezonas beigām komanda lauza līgumu gan ar viņu, gan otru komandas pilotu Algersuari, viņu vietā pieņemot Danielu Rikardo un Žanu Ēriku Verņu.

Kopš . gada sezonas viņš ir *Toro Rosso* "mātes komandas" *[[Red Bull Racing|Red Bull]]* testa pilots.

## Formula 1 rezultāti

## Atsauces

## Ārējās saites

* Oficiālā mājaslapa 
*  ,
Sumatra

**Sumatra** () lielākā Indonēzijas sala, sestā lielākā sala pasaulē. Izvietojusies Malajas arhipelāga ziemeļrietumos. Salas austrumu krastu apskalo Indijas okeāns, rietumu — Malakas šaurums un Natunas un Javas jūras. No Javas salas dienvidaustrumos to atdala Zunda šaurums.

## Etimoloģija
Sumatra senajos laikos bija pazīstama pēc sanskita nosaukumiem *Swarnadwīpa*, kas nozīmē "zelta sala", un *Swarnabhūmi*, kas savukārt nozīmē "zelta zeme". Tā tas bija tāpēc, ka tik tiešām Sumatras augstienē bija atrodams zelts. Tikai sākot ar 14. gadsimtu salu sāka dēvēt par Sumatru. Nosaukums cēlies no Samudras karaļvalsts, kas ieguva arvien lielāku varu salā. 19. gadsimtā rakstīja, ka "pašiem iezemiešiem nebija šai salai atsevišķa nosaukuma".

## Vēsture
 okeāna dzīlēs dienvidos no Sumatras salas notika zemestrīce, kuras izraisītajā cunami vilnī gāja bojā daudzi Sumatras piekrastes iedzīvotāji. Šī bija otra visu laiku spēcīgākā reģistrētā zemestrīce.

 200 km uz dienvidiem no Sumatras notika jauna, šoreiz 8,7 balles stipra zemestrīce. Šī zemestrīce pieskaitāma pie astoņām spēcīgākajām zemestrīcēm kopš 1900. gada.

## Atsauces

## Ārējās saites
Pelplina

**Pelplina** () - pilsēta Polijas ziemeļos, Pomožes vojevodistē uz austrumiem no Starogardas Gdaņskas. Pomerānijas bīskapu rezidences pilsēta. Pilsētā atrodas ķieģeļu gotikas Pelplinas bazilika (*Bazylika katedralna Wniebowzięcia NMP w Pelplinie*) - otra lielākā ķieģeļu baznīca Polijā. Pilsētā ir katoļu garīgais seminārs, kura bibliotēkā atrodas viens no Johana Gūtenberga bībeles eksemplāriem.

## Apskates objekti
*Pelplinas bazilika (*Bazylika katedralna Wniebowzięcia Najświętszej Maryi Panny w Pelplinie*)

## Galerija

Pelplin_bazylika.JPG|Pelplinas bazilika


## Ārējās saites
*Pelplinas bazilika
Neptūns (grupa)

**Neptūns** bija rokgrupa no Liepājas. Dibināta 1962. gadā kā zvejnieku kolhoza "Boļševiks" estrādes orķestris, 1980. gadu sākumā jaunu dalībnieku sastāvā grupa pievērsās rokmūzikai.

## Grupas vēsture
1982. gadā grupā spēlēja Ainars Virga (ģitāra), Uldis Šokolejs (basģitāra), Guntars Račs (bungas), Līga Poškus (balss), Viktors Smetanenko (balss) un citi. Šai periodā grupas repertuārā sāka parādīties jaunas vēsmas un tā spēlēja visdažādāko žanru mūziku, sākot ar šlāgeriem un beidzot ar smago roku.

1983. gadā grupas vadību pārņēma Jānis Lūsēns. Turpmāk grupa spēlēja gandrīz tikai viņa sacerēto mūziku, mainījās arī sastāvs — par jauno basģitāristu kļuva Ivars Piļka, bet par vokālistiem Maija Lūsēna un Aivars Brīze. Šajā sastāvā grupa ierakstīja savu vienīgo studijas ierakstu — minialbumu *Par smilgām*.

1985. gadā grupu atstāja Aivars Brīze un Ainars Virga, kuru vietā par jauno vokālistu kļuva Zigfrīds Muktupāvels, bet ģitāristu — Tomass Kleins. 1986. gadā Neptūns šādā sastāvā beidza pastāvēt, pārtopot par grupas "Zodiaks" otro, vairs ne tikai instrumentālo, sastāvu.

1985. gadā, kādu laiku grupai Neptūns bija šāds sastāvs: Jānis Gūža (*Johny Salamander*) — ģitāra, Māris Mikuļskis — bass,  Zigmunds Latuškēvičs (ērģeles)  Ainars Karps — bungas, Ivo Fomins, pēc tam Ēriks Budēvics — vokāls. Radošais kolektīvs radīja vairākas interesantas muzikālas kompozīcijas.

1986. gadā tika izveidots jauns "Neptūna" sastāvs, kurā tika ierakstītas grupas slavenākās dziesmas "Dzelzsbetons", "Romance" un "Tumsas bērns". Turpmāk grupā spēlēja Ivo Fomins (balss), Tomass Kleins (ģitāra), Normunds Henkūzens (basģitāra), Zigmunds Latuškēvičs (taustiņinstrumenti) un Ainars Karps (bungas). Šai laikā grupa sāka vairāk virzīties smagā metāla virzienā. Taču jau drīz vien armijā tika iesaukts ģitārists Kleins. Viņa vietā tika izmēģināti vairāki ģitāristi, beigās paliekot pie Jāņa Tabūna un Ingus Šplīta. Grupa zaudēja arī taustiņinstrumentus.

1989. gadā, no grupas aizejot Fominam, tā beidza savu pastāvēšanu. Taču drīz grupā atgriezās Zigmunds Latuškēvičs un no citas Liepājas grupas *Krīze* pārnāca vokālists Māris Vītols, palika tikai viens ģitārists — Ingus Šplīts. Mūzikā parādījās progresīvā roka vēsmas un *[[Deep Purple]]* ietekme. Jaunā sastāva mūžs nebija ilgs ilgs. Vītols kopā ar Šplītu izveidoja šlāgermūzikas kapelu "La—la". Fomins un Kleins vēlāk nodibināja duetu Fomins un Kleins.

## Diskogrāfija
### Minialbums
* Jāņa Lūsēna estrādes dziesmas (Melodija, 1986)

### Dziesmas izlasēs
* "Romance" - Liepājas Dzintars '87 (Melodija, 1988)
* "Lai atnāk svētība" - Melodiju stafete 10 (RiTonis, 1991)
* "Romance" - Guntars Račs, Dienas (Mikrofona ieraksti, 1999)
* "Dzelzbetons" - Latviešu auto roks! 80-tie (Mikrofona ieraksti, 2009)

## Atsauces
Skarševi

**Skarševi** () ir pilsēta Polijas ziemeļos, Pomožes vojevodistē, uz ziemeļiem no Starogardas Gdaņskas.

Pilsēta pirmoreiz minēta 1198. gadā kā hospitāliešu apmetne. 1320. gadā tai tika piešķirtas pilsētas tiesības, bet 1370. gadā hospitālieši to pārdeva Vācu ordenim. 1466. gadā Skarševi kļuva par Karaļa Prūsijas daļu. Pēc Pirmās Polijas dalīšanas 1772. gadā, tā iekļāvās Prūsijā. 1920. gada 10. janvārī Skarševi kļuva par atjaunotās Polijas pilsētu.
Prabuti

**Prabuti** () ir pilsēta Polijas ziemeļos, Pomožes vojevodistē, uz austrumiem no Kvidzinas.

Pilsētu 1330. gadā dibinājis Vācu ordenis 1236. gadā nopostītās prūšu apmetnes vietā. Vēsturiskā Pomezānijas bīskapijas galvaspilsēta. Pēc Trīspadsmitgadu kara iekļāvās poļu Karaļa Prūsijas sastāvā. Pēc Polijas Pirmās dalīšanas 1772. gadā pilsēta nonāca prūsijas sastāvā, bet līdz ar nodibināšanos 1871. gadā - Vācijā. Pēc Otrā pasaules kara, pamatojoties uz Potsdamas konferences lēmumiem, pilsēta tika piešķirta Polijai, bet visi vācu iedzīvotāji - padzīti.
Gņeva

**Gņeva** () - pilsēta Polijas ziemeļos, Pomožes vojevodistē Vislas upes kreisajā krastā uz ziemeļrietumiem no Kvidzinas. Pilsētā lieliski saglabājusies Vācu ordeņa pils un senā apbūve.

Pilsēta pirmoreiz rakstos minēta XIII gadsimta pirmajā pusē. 1276. gadā apmetni ieguva Vācu ordenis. Pēc Trīspadsmitgadu kara pilsēta iekļāvās Karaliskās Prūsijas sastāvā. 1626. gadā pie Gņevas zviedru karaspēks karaļa Gustava Ādofa vadībā sakāva poļus. XVII gadsimta otrajā pusē Gņevas stārasts bija Jans Sobeskis. Pēc Polijas Pirmās dalīšanas Gņeva iekļāvās Prūsijā, vēlāk Vācijā. Pēc Pirmā pasaules kara Gņeva kļuva par Polijas pilsētu.
Šēneka

**Šēneka** () ir pilsēta Vācijā, Saksijas zemē, Fogtlandes apriņķī.

## Vēsture
Rakstos pirmoreiz minēta 13. gadsimtā. 19. gadsimtā attīstījusies kā tabakas rūpniecības centrs.

## Izglītība, kultūra, tūrisms un sports
Mūsdienās Šēneka ir ziemas slēpošanas kūrorts.

## Atsauces

## Ārējās saites
Žukovo

**Žukovo** (, ) ir pilsēta Polijas ziemeļos, Pomožes vojevodistē, uz rietumiem no Gdaņskas.

## Atsauces

## Ārējās saites
Čarne

**Čarne** () - pilsēta Polijas ziemeļos, Pomožes vojevodistē uz rietumiem no Čluhovas.

Līdz 1920. gadam, kad tā iekļāvās Polijā, pilsēta bija pazīstama ar nosaukumu Hammeršteina (*Hammerstein*). XIX gadsimta beigās pie pilsētas tika izbūvēts vācu armijas poligons. Abu pasaules karu laikā pie Čarnes atradās lielas karagūstekņu nometnes.
Brīvības iela

**Brīvības iela** var būt:

* iela valstspilsētās:
** Brīvības iela — iela Daugavpilī.
** Brīvības iela — iela Jēkabpils novada Jēkabpilī.
** Brīvības iela — iela Liepājā.
** Brīvības iela — iela Ogres novada Ogrē.
** Brīvības iela — iela Rēzeknē.
** Brīvības iela — iela Rīgā.
** Brīvības iela — iela Valmieras novada Valmierā.
** Brīvības iela — iela Ventspilī.
* iela novadu pilsētās:
** Brīvības iela — iela Dienvidkurzemes novada Aizputē.
** Brīvības iela — iela Limbažu novada Alojā.
** Brīvības iela — iela Alūksnes novada Alūksnē.
** Brīvības iela — iela Smiltenes novada Apē.
** Brīvības iela — iela Dobeles novada Aucē.
** Brīvības iela — iela Balvu novada Balvos.
** Brīvības iela — iela Krāslavas novada Dagdā.
** Brīvības iela — iela Dobeles novada Dobelē.
** Brīvības iela — iela Madonas novada Cesvainē.
** Brīvības iela — iela Gulbenes novada Gulbenē.
** Brīvības iela — iela Augšdaugavas novada Ilūkstē.
** Brīvības iela — iela Augšdaugavas novada Subatē.
** Brīvības iela — iela Aizkraukles novada Jaunjelgavā.
** Brīvības iela — iela Krāslavas novada Krāslavā.
** Brīvības iela — iela Cēsu novada Līgatnē.
** Brīvības iela — iela Līvānu novada Līvānos.
** Brīvības iela — iela Madonas novada Lubānā.
** Brīvības iela — iela Dienvidkurzemes novada Pāvilostā.
** Brīvības iela — iela Dienvidkurzemes novada Priekulē.
** Brīvības iela — iela Valmieras novada Rūjienā.
** Brīvības iela — iela Limbažu novada Ainažos.
** Brīvības iela — iela Limbažu novada Salacgrīvā.
** Brīvības iela — iela Saldus novada Saldū.
** Brīvības iela — iela Kuldīgas novada Skrundā.
** Brīvības iela — iela Valmieras novada Sedā.
** Brīvības iela — iela Talsu novada Sabilē.
** Brīvības iela — iela Talsu novada Stendē.
** Brīvības iela — iela Talsu novada Talsos.
** Brīvības iela — iela Madonas novada Varakļānos.
** Brīvības iela — iela Jēkabpils novada Viesītē.
** Brīvības iela — iela Rēzeknes novada Viļānos.
** Brīvības iela — iela Ludzas novada Zilupē.
* iela novadu apdzīvotās vietās:
** Brīvības iela — iela Balvu novada Tilžas pagasta Tilžā.
** Brīvības iela — iela Talsu novada Dundagas pagasta Dundagā.
** Brīvības iela — iela Gulbenes novada Beļavas pagasta Svelberģī.
** Brīvības iela — iela Gulbenes novada Stāmerienas pagasta Stāmerienā.
** Brīvības iela — iela Jēkabpils novada Ābeļu pagasta Brodos.
** Brīvības iela — iela Krāslavas novada Indras pagasta Indrā.
** Brīvības iela — iela Madonas novada Barkavas pagasta Barkavā.
** Brīvības iela — iela Madonas novada Ļaudonas pagasta Ļaudonā.
** Brīvības iela — iela Preiļu novada Saunas pagasta Prīkuļos.
** Brīvības iela — iela Rēzeknes novada Maltas pagasta Maltā.
** Brīvības iela — iela Dienvidkurzemes novada Vaiņodes pagasta Vaiņodē.

## Skatīt arī
* Brīvība
* Brīvības bulvāris
* Brīvības gatve
* Brīvības laukums
* Brīvības prospekts
Aerobi organismi

**Aerobi organismi** ir organismi, kas spēj eksistēt tikai skābekļa klātbūtnē un dzīvības procesiem nepieciešamo enerģiju iegūst, oksidējot organiskos savienojumus. Vairākums augu un dzīvnieku, kā arī daļa mikroorganismu, spēj dzīvot tikai vidē ar pietiekamu skābekļa koncentrāciju. Šādus organismus sauc par obligātiem aerobiem. Fakultatīvie aerobi spēj dzīvot arī vidē, kur skābekļa koncentrācija ir niecīga (rauga sēnes, dažas baktērijas, daži tārpi, moluski). Dabā robeža starp šīm grupām ir nosacīta.

## Skatīt arī
* Anaerobie organismi
Vides ietilpība

**Vides ietilpība**, **vides caurlaides spēja** jeb **ekoloģiskā ietilpība** ir ekosistēmai raksturīgais populācijas blīvuma līdzsvars. Ja indivīdu skaits populācijā ir mazs un vides ietilpība nav sasniegta, tad dzimstība pārsniedz mirstību. Šajā gadījumā ir paaugstināta izdzīvotība un populācija ir veselīga, tā aug.Ja vides ietilpība ir pārsniegta, notiek pretējs process.

Populācijas blīvumu ietekmē tās dabīgie ienaidnieki, medības u.tml. Populācija jāekspluatē tā, lai tās blīvums būtu nedaudz mazāks par vides ietilpību. Vides ietilpība ir atkarīga no ekoloģisko faktoru nodrošinājuma un trofiskās struktūras (biocenozes komponentu attiecībām) ekosistēmā. Vides ietilpību un līdz ar to populācijas sistēmas produktivitāti var palielināt, saprātīgi saimniekojot.

## Atsauces
Gomiņdan

[200px|thumbnail|Gomiņdan partijas līderis [Suņs Džunšaņs (1866—1925)]]
**Gomiņdan** ( — 'Ķīnas Tautas partija') ir sociāldemokrātiskas ievirzes politiskā partija  Taivanā, agrāk arī kontinentālajā Ķīnā (1911—1949).

Partija izveidota tūlīt pēc *Siņhai revolūcijas* uzvaras Ķīnā 1911. gadā. Pirmais partijas priekšsēdētājs bija Suņs Džunšaņs. 1926. gadā, 2. partijas kongresā par partijas priekšsēdētāju ievēlēja Vanu Dzinveju, taču to no amata gāza partijas Centrālās izpildkomitejas (CIK) un Pastāvīgās komitejas loceklis, Nacionālās revolucionārās armijas virspavēlnieks ģenerālis Dzjans Dzješi.

Līdz 1971. gadam partija pastāvēja un darbojās tikai kā diktatora Dzjana Dzješi atbalstītāju kopa, bet par politisku partiju vispārpieņemtā izpratnē kļuva 1970. gadu beigās.

Kopā ar "Pirmo tautas partiju" veido t.s. *zilo koalīciju*, kuras mērķis ir atkalapvienoties ar kontinentālo Ķīnu, pretēji t.s. *zaļajai koalīcijai*, kas ar Demokrātiski progresīvo partiju priekšgalā vēlas proklamēt Taivanu par suverēnu un no Ķīnas neatkarīgu valsti.

## Ārējās saites
Džuhou

**Džuhou** (诸侯, zhūhóu) ir mantojams feodāls valdījums un reizē arī augstākās aristokrātijas tituls Džou dinastijas laikā (XI gs. vidus - 256. g. p.m.ē.) Senajā Ķīna. Burtiski nozīmē "visi *hou*". Haņu dinastijas laikā (206. g. p.m.ē. - 220. g.m.ē.) tituls "džuhou" un analogs teritorijas nosaukums parādās jau kā anahronisms, līdz izzuda pavisam.

Vēstures literatūrā vispārpieņemta un adekvāta tulkojuma latviešu valodā nav. Atkarībā no konteksta var pie šīs kārtas piederīgos var apzīmēt kā "galminieks", "kņazs/grāfs", "valdnieks vasalis" u.tml.

## Skatīt arī
* Aristokrātijas tituli Ķīnā

## Ārējās saites
* Džuhou - Vēstures terminu skaidrojošā vārdnīca
Trumena doktrīna

**Trumena doktrīna** ir paziņojums, ko pieņemts uzskatīt par Aukstā kara sākumu.  ASV prezidents Harijs Trumens runā Kongresā pasludināja palīdzības plānu Grieķijas Karalistei un Turcijai pret PSRS un komunistu draudiem. Grieķijā noritēja pilsoņu karš, kamēr Turcijai PSRS atkārtoti bija pieprasījusi kontroli pār Bosforu un Dardaneļiem. Trumens paziņoja, ka ASV atbalstīs brīvās tautas, kas pretojas bruņota mazākuma mēģinājumiem tās pakļaut vai arī ārējam spiedienam. Trumena attieksmi pret komunismu sāka dēvēt par "apturēšanas politiku".

Trumena doktrīna aizsāka t.s. "apturēšanas politiku" (*containment*), kas bija ASV stratēģija novērst komunisma izplatīšanos, nevis tieši karot ar Padomju Savienību. Šī politika būtiski ietekmēja ASV ārpolitiku nākamajās desmitgadēs. Viena no galvenajām teorētiskajām pamatnostādnēm šai politikai nāca no Džordža Kenona, ietekmīga amerikāņu diplomāta un vēsturnieka. 1947. gadā Kenons publicēja savu slaveno rakstu ar segvārdu "X" žurnālā *Foreign Affairs*, kurā viņš analizēja Padomju Savienības uzvedību un ieteica, ka komunismu vajadzētu apturēt, izmantojot ilgstošu un pacietīgu pretestību.

Trumena doktrīna kļuva par bāzi Maršala plānam, kurš vēl vairāk paplašināja ASV iesaisti Eiropas atjaunošanā pēc kara un nostiprināja ASV un tās sabiedroto pozīcijas, veidojot globālu pretspēku komunismam. Tā arī veicināja NATO izveidi 1949. gadā.

## Ārējās saites
Nīnburga pie Vēzeres

thumb|Nīnburgas pie Vēzeres pilsētas ģerbonis
thumb|left|200px|Nīnburgas rātsnams

**Nīnburga pie Vēzeres** () ir sena pilsēta Lejassaksijas federālajā zemē Vācijā. No Nīnburgas apkārtnes cēlusies fon Tīzenhauzenu dzimta, kam bijusi liela loma Livonijas konfederācijas un, vēlāk, 16.-18. gs. Latvijas vēsturē.

## Atsauces

## Ārējās saites

* Pilsētas mājas lapa
Minhenes vienošanās

**Minhenes vienošanās** bija līgums, kas tika noslēgts 1938. gada septembrī Minhenē un ļāva Vācijai anektēt Čehoslovākijai piederošo vāciešu apdzīvoto Sudetu apgabalu. Vienošanos parakstīja Lielbritānija, Francija, Itālija un Vācija konferencē, kurā pašas Čehoslovākijas pārstāvji nepiedalījās. Drīz pēc konferences Vācijas karaspēks iesoļoja Sudetijā. 1939. gada martā Vācija okupēja un iznīcināja Čehoslovākiju.

## Cēloņi
Minhenes vienošanās tiek uzskatīta par tā sauktās nomierināšanas politikas kulmināciju, kas tiek saistīta ar britu valstsvīra Nevila Čemberlena vārdu, kurš 1937. gada pavasarī kļuva par Lielbritānijas premjerministru. Viņš aktīvi iestājās par piekāpšanos Vācijas prasībām, jo uzskatīja, ka britu sabiedrība nevēlas karu. Hitlers apgalvoja, ka viņš vienīgi vēlas vācu apdzīvoto rajonu pievienošanu Vācijai, un ir gatavs tos iegūt ar karu. Lielbritānija neatbildēja uz Vācijas izaicinājumu un draudu politiku, bet gan piekrita kompromisa risinājumam — Vācijai atdot Čehoslovākijai piederošo Sudetu apgabalu.

## Sekas
thumb|300px|Čehoslovākijas sadalīšana (1938—1939)
Čehoslovākijas nodošana no militārā viedokļa bija katastrofa. Čehoslovākijas armijā bija 1,25 miljoni kareivju, 34—35 divīzijas, 1200 lidmašīnu, 700 tanki, 2200 artilērijas vienību, 2500 prettanku lielgabalu.

Čehoslovākijā, kas bija ceturtais lielākais ieroču eksportētājs, vācieši ieguva Škodas un Zbrojovkas ieroču rūpnīcas. Čehoslovākijā sagrābtā bruņojuma pietika, lai apgādātu 20 vērmahta divīzijas, no kurām trīs tika apbruņotas ar čehu T35 un T38 tankiem. Rietumu kampaņas laikā 40% vācu tanku bija čehu ražojuma.

Pēc Minhenes vienošanās Rumānija un Dienvidslāvija noslēdza ekonomiskos līgumus ar Vāciju, dodot tai pieeju karadarbībai nepieciešamajām izejvielām.

Pēc Minhenes vienošanās, kas bija miera politikas ilūzija, vārds *nomierināšana* ieguva negatīvu un nicinošu pieskaņu. Tas kļuva par gļēvas diplomātijas, vienpusīgas piekāpšanās potenciālu agresoru priekšā un negodīgas kapitulācijas simbolu.

## Atsauces

## Ārējās saites
* The Munich Agreement – Text of the Munich Agreement on-line
* The Munich Agreement in contemporary radio news broadcasts  – Actual radio news broadcasts documenting evolution of the crisis
* The Munich Agreement Original reports from The Times
* British Pathe newsreel (includes Chamberlain's speech at Heston aerodrome)  (Adobe Flash)
* Peace: And the Crisis Begins  from a broadcast by Dorothy Thompson, 1 October 1938
Kārlis Dēnics

**Kārlis Dēnics** (; dzimis , miris ) bija viens no Vācijas jūras spēku virspavēlniekiem, kas komandēja vācu floti (*Kriegsmarine*) Otrajā pasaules karā. Karā beigās, pēc Ādolfa Hitlera pašnāvības, uz īsu brīdi kļuva par Reihsprezidentu.

## Dzīvesgājums
Dēnics karjeru Vācijas jūras spēkos sāka jau 1910. gadā. Pirmajā pasaules karā viņš tika paaugstināts par apakšleitnantu, no sākuma kalpoja uz kuģiem, vēlāk tika nozīmēts par atsevišķu zemūdeņu komandieri. Pēc kara Dēnics turpināja karjeru jūras spēkos.

Otrajam pasaules karam sākoties, Dēnics kļuva par vienu galvenajiem zemūdeņu komandieriem. Viņa vadībā tika izstrādāta tā saucamā "vilku baru" doktrīna, kur atsevišķas zemūdenes tika apvienotas grupās, lai efektīvāk uzbruktu Sabiedroto konvojiem.

Kara beigās, pēc Ādolfa Hitlera pašnāvības , sekojot viņa gribai, uz īsu brīdi kļuva par Vācijas prezidentu. K. Dēnics amatu ieņēma līdz 23. maijam, kad kara uzvarētāji atlaida viņa valdību.

K. Dēnics pats atzina, ka bija pārliecināts nacists un Hitlera atbalstītājs. Pēc kara tika apcietināts un tiesāts Nirnbergas prāvā, notiesāts ar 10 gadiem ieslodzījumā. Tiesas procesa laikā savu vainu neatzina un apsūdzības uzskatīja par netaisnīgām. Dažas no sākotnējām apsūdzībām vēlāk netika uzturētas, jo arī Sabiedroto flotes kara laikā rīkojās līdzīgi. Pēc tiesas procesa beigām vairāk nekā 100 Sabiedroto valstu armiju virsnieki atklātā vēstulē pauda savu vilšanos par tiesas procesa netaisnību un piespriesto sodu. Ieslodzījuma laiku pavadījis Špandavas cietumā Berlīnē. Pēc soda termiņa beigām 1956. gadā atbrīvots.

Pēc atbrīvošanas dzīvojis samērā noslēgtu dzīvi nelielā ciematiņā Šlēsvigā Holšteinā, kur nodarbojies galvenokārt ar rakstniecību. 1958. gadā Dēnics izdeva vienu no divām memuāru krājumiem "Atmiņas: Desmit gadi un divdesmit dienas" (*His memoirs, Zehn Jahre, Zwanzig Tage*), kurā izklāstīja savu pavadīto laiku kā zemūdeņu komandierim (desmit gadi) un kā Vācijas prezidentam (20 dienas). Tajā paša gadā grāmata tika tulkota un izdota angļu valodā. Otrs atmiņu krājums tika izdots 1968. gadā ar nosaukumu "Mana vienmēr mainīgā dzīve" (*Mein wechselvolles Leben*). 1976. gadā kopā ar Albertu Špēru ticis intervēts dokumentālajā filmā "Atmiņas par taisnīgumu" (*The Memory of Justice*), kur tika diskutēts par Nirnbergas tiesas procesa gaitu.

Dēnics mira  no sirdstriekas, viņa bērēs  piedalījās daudzi bijušie virsnieki un biedri.

## Ārējās saites
Kamui Kobajaši

**Kamui Kobajaši** (; dzimis  Hiogo, Japānā) ir japāņu autosportists, pazīstams kā Formula 1 pilots, kurš no . līdz . gadam piedalījās F1 pasaules čempionātā, pārstāvot *[[Toyota F1]]* un *[[Sauber]]* komandu. Kobajaši ir Āzijas GP2 . gada sezonas čempions.

## Karjera
### Līdz Formula 1 čempionātam
Kobajaši karjeru sāka 1996. gadā, deviņu gadu vecumā. 2004. gadā viņš pieteicās Toyota Braucēju akadēmijā un drīz sāka piedalīties atklāto riteņu autosacīkstēs. Nākamais solis bija Formula Renault, piedaloties Āzijas, Itālijas, Nīderlandes un Vācijas čempionātos. Japāņu pilots izcīnīja divas uzvaras itāļu čempionātā.

2006. gadā viņš nokļuva F3 Eirosērijā, ASM Formule 3 komandā. Viņš piedalījās arī Makau GP un F3 Masters ikgadējās sacensībās. Gan Kobajaši, gan Kohei Hirate 2007. gadā kļuva par *Toyota* testpilotiem. Kobajaši palika F3 Eirosērijā un pirmo četru sacīkšu laikā divreiz kāpa uz goda pjedestāla. Desmitajā sacīkstē pilots izcīnīja pirmo uzvaru. Sezonas beigās Kamui palika ceturtais.

. gada Āzijas GP2 sezonā viņš pārliecinoši kļuva par čempionu. Kamui Kobajaši ir piedalījies arī GP2 čempionātā, karjeras laikā gūstot vienu uzvaru.

### Formula 1
### ''Toyota'' (2009)
 tika paziņots, ka Kobajaši būs *[[Toyota F1|Toyota]]* rezerves pilots.

. gada  nedēļas nogalē pirmajās divās treniņbraucienu sesijās Kobajaši aizvietoja *Toyota* pilotu Timo Gloku viņa slimības dēļ. Kvalifikācijā Gloks piedzīvoja avāriju un nevarēja piedalīties sacīkstē, tomēr, tā kā Kobajaši nebija piedalījies nevienā sestdienas sesijā, viņš nevarēja aizvietot vācu pilotu. Pēc nedēļas medicīniskajā apskatē tika noskaidrots, ka Gloks ir guvis skriemeļu traumu, tāpēc atlikušajās divās sezonas sacīkstēs viņa vietā brauca Kobajaši. Debijas sacīkstē viņš finišēja devītais, bet savās otrajās sacensībās, , viņš jau guva punktus, finišēdams sestais. Pēc sezonas beigām *Toyota* paziņoja, ka pamet Formula 1 čempionātu.

### ''Sauber'' (2010&ndash;2012)
Pirms . gada sezonas Kobajaši noslēdza līgumu ar *[[Sauber]]* komandu. Viņa komandas biedrs 2010. gadā bija Pedro de la Rosa, bet . un . gada sezonā — Serhio Peress. 2010. gada sezonas braucēju čempionāta kopvērtējumā Kobajaši ieņēma 12. vietu, šo pašu rezultātu atkārtojot arī 2011. un 2012. gadā.

, savā "mājas sacīkstē", Kamui Kobajaši pirmo un līdz šim vienīgo reizi kāpa uz goda pjedestāla, gūstot trešo vietu. Lai gan sezonas rādītāji kopumā bija līdzīgi kā komandas biedram Peresam, nepietiekama sponsoru finansējuma dēļ komanda nepagarināja līgumu ar Kobajaši. Kobajaši fani viņa atbalstam un līguma nodrošināšanai (braukšanai citā F1 komandā) bija savākuši ap 8 milj. eiro, tomēr decembrī Kobajaši paziņoja, ka ar to nepietiek un viņš neturpinās meklēt komandu . gada čempionātam, tā vietā koncentrējoties uz dalību nākamajā, . gada F1 čempionātā.

### Formula 1 rezultāti

* Sacīkstēs *slīprakstā* ir uzrādīts ātrākais apļa laiks.

† - Nefinišēja, bet tika klasificēts, jo paveica vismaz 90% distances.

## Atsauces

## Ārējās saites

* Oficiālā mājaslapa , 
*  , 
* Kamui Kobayashi , pilota profils portālā ESPN F1
Kobajaši

**Kobajaši** ( — 'mežiņš') ir japāņu cilmes uzvārds. Cilvēki ar šo uzvārdu:

* Daigo Kobajaši (小林 大悟; 1983) — japāņu futbolists;
* Džodži Kobajaši (小林 ジョージ;1947) — japāņu futbolists;
* Jajoi Kobajaši (小林 弥生; 1981) — japāņu futboliste;
* Jū Kobajaši (小林 悠; 1987) — japāņu futbolists;
* Jūki Kobajaši (小林 祐希; 1992) — japāņu futbolists;
* Kamui Kobajaši (小林 可夢偉; 1986) — japāņu autosportists;
* Makoto Kobajaši (小林 誠; 1944) — japāņu fiziķis;
* Masaki Kobajaši (小林 正樹; 1916—1996) — japāņu kinorežisors un scenārists;
* Rjoju Kobajaši (小林 陵侑; 1996) — japāņu tramplīnlēcējs;
* Tadao Kobajaši (小林 忠生; 1930) — japāņu futbolists.
ISO 639-1

**ISO 639-1** ir pirmā daļa no Starptautiskās standartizācijas organizācijas ISO 639 valodu kodu saimes. Tas sastāv no 136 divburtu kodiem pasaules galvenajām valodām. Piemēram:
* Latviešu valoda ir apzīmēta ar kodu lv
* Angļu valoda ir apzīmēta ar kodu en
* Vācu valoda ir apzīmēta ar kodu de (no endonīmā nosaukuma *Deutsch*)

ISO 639-1 saraksts kļuva par oficiālu standartu 2002.g., kaut arī priekšlikuma formā tas pastāvēja jau vairākus gadus. Pēdējais pievienotais kods ir ht, kas piešķirts haitiešu kreolu valodai 26.02.2003. Par ISO 639-1 kodu reģistrēšanu atbild *[[Infoterm]]* (Starptautiskais terminiloģijas informācijas centrs).

Jauni ISO 639-1 kodi netiek piešķirti valodām, kurām ir ISO 639-2 kods, tā kā sistēmā, kas izmanto ISO 639-1 un ISO 639-2 kodus ar primāriem ISO 639-1 kodiem, var nemainīt eksistējošo kodējumu.

Ja ISO 639-2 kods ir piešķirts valodu grupai, tā var arī nebūt kodēta ISO 639-1 standartā.

## Skatīt arī
* ISO 639-1 kodu saraksts
* ISO 639
* ISO 639-2
* ISO 639-3

## Ārējās saites
* ISO 639-1/RA
* ISO 639-2 Registration Authority FAQ
* ISO 639-1:2002 standard
Luka Filipi

**Luka Filipi** (; dzimis , Mondovi, Itālijā) ir itāļu autosportists. Viņš ir bijušais Honda F1 komandas testpilots, kā arī piedalās Āzijas un parastajās GP2 sacensībās.

2005. gadā Filipi izcīnīja Itālijas F3 čempiona titulu. Gadu vēlāk viņš debitēja GP2 sacensībās FMS International komandas sastāvā. Sezonas otro pusi itālis pavadīja BCN Competition komandā. 2007. gadā viņš brauca Super Nova un izcīnīja vienu uzvaru. Kopvērtējumā pilots palika 4. vietā.  viņš pirmoreiz testēja Honda F1 formulu, bet  - Aguri, pārspējot pamatsastāva pilotu Takumu Sato. 2008. gadā viņš piedalījās arī jaunizveidotajās Āzijas GP2 sacensībās Meritus sastāvā. GP2 viņš sezonu uzsāka kā Romēna Grožāna komandas biedrs ART Grand Prix, tomēr vēlāk tika atlaists. Neilgi pēc tam viņš ieguva vietu Arden komandā. . gada Āzijas GP2 sezonā Filipi pārstāvēja BCN Competicion vienību vienā sacīkstē.
Valodas kods

Par **valodas kodu** sauc valodai vai valodu grupai piešķirtu numerisku vai burtu identifikatoru. Parasti lieto ISO 639 kodus, respektīvi ISO 639-1, ISO 639-2 un speciālos gadījumos arī ISO 639-3. Interneta standartos parasti lieto IETF valodu tagus, kas ņemti no ISO 639.

Agrāk parasti lietoja vecos SIL kodus, bet šobrīd tie ir novecojuši, jo SIL lieto ISO 639-3.

Piemēram, franču valodai ir ISO 639-1 kods `fr`, ISO 639-2/T un ISO 639-3 kods `fra` un in ISO 639-2/B kods `fre`, kā arī vecais SIL kods `FRN`.

## Skatīt arī

* ISO 639
* Ethnologue (SIL kodi)
* Linguasphere valodu kodi

## Ārējās saites

* Language Identifiers in the Markup Context 
* 
* http://www.w3.org/International/questions/qa-lang-2or3
Dzežgoņa

**Dzežgoņa** () ir pilsēta Polijas ziemeļos, Pomožes vojevodistē uz austrumiem no Štumas.

## Vēsture
Pilsēta dibināta 1247. gadā kā **Jaunā Kristburga** (*Neu Christburg*) dažus kilometrus no t. s. Vecās Kristburgas (*Alt Christburg*, tagad Staridzežgoņas (*Stary Dzierzgoń*)) Vācu ordeņa nopostītās prūšu apmetnes *Grewose* vietā. 1249. gada 2. februārī Kristburgā tika noslēgts Kristburgas līgums, piedaloties pāvesta legātam, starp Vācu ordeni un prūšiem. 1281. gadā zemgaļu vadonis Nameisis piedalījās cīņās pie Kristburgas.

Pēc Trīsdesmitgadu kara Kristburga nonāca Polijas pārvaldītajā Karaliskajā Prūsijā. Pēc Pirmās Polijas dalīšanas Kristburga iekļāvās Prūsijā, bet līdz ar valsts izveidošanos — Vācijā, kuras sastāvā bija līdz 1945. gadam. Pēc Otrā pasaules kara, pamatojoties uz Potsdamas konferences lēmumiem, pilsēta tika piešķirta Polijai, bet pilsētas vācu iedzīvotāji — padzīti. Pilsēta tika pārsaukta pēc senā prūšu nosaukuma motīviem.
ISO 639-1 kodu saraksts

ISO 639 ir trīs kodu saraksti. Tālāk ir ISO 639-1 valodu kodu saraksts, kurā iekļauti, ja piešķirti, arī ISO 639-2 un ISO 639-3 kodi. Tabula sakārtota pēc 639-1 koda.



::**Piezīmes**

## Ārējās saites
* Codes for the Representation of Names of Languages

## Skatīt arī
* ISO 639-1
* ISO 639-2 kodu saraksts (iekļauti 639-1 kodi)
* ISO 639-3 kodu saraksts
Afāru valoda

**Afāru valoda** () ir zemieņu austrumkūšītu grupas valoda, kurā runā Etiopijā, Eritrejā un Džibutijā (Džibutijas nosaukums kā Francijas kolonijai bija Afāru un Isu teritorija). Rakstīt un lasītprasme afāru valodā ir 1-3%. Visradniecīgākā ir saho valoda.

## Ārējās saites

* Afaraf - Méthode de langue afare 
* Afar Sample at Language Museum
* The beginning of Genesis 1 in Afar at The Rosetta Project.
* PanAfriL10n page on Afar
Maiks Konvejs

**Maiks Konvejs** (; dzimis , Bromlijā, Apvienotajā Karalistē) ir britu autosportists. Viņš pašlaik ir Honda F1 komandas testpilots, kā arī piedalās GP2 sacensībās.

Astoņu gadu vecumā Konvejs sāka braukt ar kartingiem. Vēlāk viņš kļuva par britu Formula A čempionu. No 2003. līdz 2004. gadam viņš brauca britu Formula Renault, kur otrajā sezonā kļuva par čempionu. Tad viņš divas sezonas brauca britu Formula 3, kur arī otrajā sezonā izcīnīja titulu. Paralēli, viņš 2006. gadā nobrauca divas sacīkstes GP2 bez īpašiem panākumiem. Togad Konvejs kļuva par žurnāla "Autosport" gada nacionālo pilotu. 2007. gadā viņš visu sezonu brauca GP2 (Super Nova komandā) un kopvērtējumā bija četrpadsmitais. 2008. gadā viņš brauca Trident komandas sastāvā.

## Ārējās saites
Stružānu pagasts

**Stružānu pagasts** ir Rēzeknes novada teritoriāla vienība tā ziemeļos. Robežojas ziemeļrietumos ar Gaigalavas pagastu, ziemeļaustrumos-austrumos ar Nautrēnu pagastu, dienvidos ar Dricānu pagastu. Pagasta centrs atrodas Strūžānos.

Stružānu pagasts ir mazākais Rēzeknes novada pagasts. 

## Daba
Pagasts atrodas Austrumlatvijas zemienes Adzeles pacēlumā. Gandrīz visu teritoriju aizņem Stružānu purvs (kopplatība 4723 ha, kopējie kūdras krājumi 51,3 mlj m³).

### Hidrogrāfija
### Upes
* Maziča

### Purvi
* Stružānu purvs

## Vēsture

1945. gadā Rēzeknes apriņķa Dricēnu pagastā izveidoja Pelsiņu ciema padomi. **Pelsiņu ciems** ietilpis Viļānu (1949-1957) un Rēzeknes (pēc 1957. gada) rajonos. 1954. gadā Pelsiņu ciemam pievienoja likvidēto Taunagas ciemu. 1957. gadā Stružānu purva dienvidu malā sāka būvēt ciematu kūdras fabrikas (sāka darboties 1963. gadā) strādniekiem, ko nosauca par Strūžāniem (vēsturiskais Strūžānu ciems atrodas Gaigalavas pagastā purva ziemeļu malā). 1971. gadā Pelsiņu ciema padomju saimniecības «Dricēni» teritoriju ar tā centru Pelsiņiem (Piļcini) pievienoja Dricēnu ciemam, bet ciemu pārdēvēja par **Stružānu ciemu**. Stružānu ciemam 1981. gadā pievienoja daļu Gaigalavas pagasta teritorijas. 1990. gadā ciemu reorganizēja par pagastu. 2009. gadā Stružānu pagastu kā administratīvo teritoriju iekļāva Rēzeknes novadā.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

### Apdzīvotās vietas
Stružānu pagasta teritorijā ir 7 apdzīvotas vietas.

### Ievērojamas personības
Sofija Prentniece (1820—1907), pirmā latgaliešu skolotāja.

## Saimniecība
Padomju laikos Stružānos atvēra kūdras fabriku, kas strādāja līdz 1990. gadu sākumam. Tagad fabrikas darbība tika atjaunota.

### Transports

## Izglītība un kultūra

Pagastā darbojas Jaunstrūžānu sākumskola, kultūras nams, bibliotēka.

## Atsauces
Abhāzu valoda

**Abhāzu valoda** ir ziemeļkaukāziešu grupas valoda, kurā runā galvenokārt abhāzi Abhāzijā un Turcijā. Valsts valoda Abhāzijas Republikā, kur tajā runā ap 100 000 cilvēku (<50% iedzīvotāju). Abhāzu valodā runā arī abhāzu diaspora Turcijā, Adžārijā (Gruzija), Sīrijā, Jordānijā un vairākās Rietumu zemēs, kā arī Krievijā.

Radniecīgās valodas ir abazīnu, adigu un kabardiešu. 

Mūsdienu abhāzu rakstības pamatā ir kirilica (abhāzu ortogrāfija). 

Abhāzu valoda ir iekļauta UNESCO apdraudēto valodu sarakstā.

## Abhāzu Vikipēdija
Vikipēdijā ir sadaļa abhāzu valodā, pirmā rediģēšana tika veikta 2003. gadā. 2024. gada 6. jūlijā sadaļā bija 6206 raksti. 

## Ārējās saites

* Abhāzu alfabēts (Omniglot)
* Abhāzu valoda ''LanguageServer'' 
* Abhāzu valoda ''The Rosetta Project''
* Abhāzu valoda ''Language Museum''
Divāns (institūcija)

**Divāns** vai **dīvāns** (persiešu valodā دیوان, turku valodā: dîvân) bija vairāku islāma valstu augstākās izpildvaras institūcijas nosaukums vai tituls augstākajai izpildvaras amatpersonai (sk. divāns (tituls)).

## Osmaņu impērijas divāns
Osmaņu impērijā augstāko impērijas padomi sauca par Augstāko divānu (osmaņu turku valodā: *Dîvân-ı Hümâyûn*) un tajā ietilpstošo amatpersonu skaits mainījās visā impērijas pastāvēšanas laikā. Divāna priekšsēdētājs bija lielvezīrs, izņemot gadījumus, kad klāt bija sultāns.

### Divāna sastāvs līdz 19. gadsimtam
[thumb|250px|[Osmaņu impērijas divāna pieņemšana Topkapi pilī, Konstantinopolē (tag. Stambula). Žans Baptiste van Mours, 1724. gads.]]
Osmaņu impērijas divāna sastāvā līdz 19. gadsimtam ietilpa:
* **[[lielvezīrs]]** (*sadrâzam,* jeb *veziriâzam*), kuru pavadīja viņa iecelts lielvezirāta (lielvezīra galvenā rezidence) priekšnieks (*Rikab-ı Hümâyûn*) un citas amatpersonas;
* **kupola [[vezīrs|vezīri]]** — pirmais vezīrs, otrais vezīrs, trešais vezīrs u.c., kā arī valsts finanšu vadītājs (*defterdar*), karaspēka vezīrs (*nişancı veziri*), flotes vezīrs (*kaptan paşaların veziri*) un viņu vietnieki;
* **militārie tiesneši** (*kazasker,* jeb *kadıasker*) — 1480. gadā divānā bija Rumēlijas un Anatolijas militārie tiesneši, bet 1516. gadā tika iekļauti arī arābu un persiešu militārie tiesneši.

### Divāna sastāvs 19. gadsimtā
19. gadsimtā un vēlāk divānā ietilpa:
* **lielvezīrs**;
* **lielvezīra galma pārvaldnieks**, vēlāk no galma pārvaldnieka biroja izveidoja sabiedrisko lietu ministriju *Umûr-ı Mülkiye Nezareti* (1835) un iekšlietu ministriju *Dahiliye Nezareti* (1837), kuras divānā pārstāvēja attiecīgi — **sabiedrisko lietu ministrs** un ** iekšlietu ministrs**;
* **svētā krēsla pārstāvis** (*reisülküttap*), kura biroja vietā vēlāk izveidoja ārlietu ministriju *Umûr-ı Hâriciye Nezareti* (1836) un divānā to pārstāvēja **ārlietu ministrs**;
* **ieņēmumu priekšnieks** (*defterdar*), kura biroja vietā vēlāk izveidoja finanšu ministriju *Maliye Nezareti* (1838) un divānā to pārstāvēja **finanšu ministrs**;
* **padoto komandieris** (*çavuşbaşı*), kura biroja vietā vēlāk izveidoja juridisko prasību ministriju *Deâvî Nezareti* (1836), jeb tieslietu ministriju *Adliye Nezareti* (no 1870) un divānā to pārstāvēja **tieslietu ministrs**;
* **[[jeničeri|jeničeru]] komandieris** (*yeniçeri ağa*), kuru vēlāk nomainīja **armijas virspavēlnieks** *serasker* (1826) un pēc kara ministrijas *Harbiye Nezareti* izveidošanas (1908) to nomainīja **kara ministrs**;
* **jūras kapteinis** (*kapdan-ı deryâ*), kuru pēc jūras ministrijas *Bahriye Nezareti* izveidošanas (1878) nomainīja **jūras ministrs**;
**Islāma lietu vadītājs**, jeb **islāma šeihs** (*şeyhülislâm*) divānā neietilpa, bet vēlāk, kad divāna vietā izveidoja Osmaņu impērijas ministru kabinetu (1908), šis amats arī tika iekļauts, līdzvērtīgi ministru amatiem.

## Atsauces un saites

* EtymologyOnLine
* RoyalArk- here Morocco

## Ārējās saites
Zeme starp Skrundu un Zemgali

**Zeme starp Skrundu un Zemgali** jeb **"Starpzeme"** ir apzīmējums zemei, kas XIII. gs. pieminēta kuršu ķēniņa Lamekina un Romas pāvesta legāta Alnas Balduīna līgumā par patstāvīgas Kursas bīskapa valsts dibināšanu 1230. gadā. 

## Zemes sadalīšana starp Livonijas ordeni un Kurzemes bīskapu (1253)

thumb|300px|Senās Kursas karte 13. gadsimtā.

Par Kursas zemju sadalīšanu tika noslēgti divi līgumi: 
* Rīgā - par okupētās Ziemeļkursas (Piemare, Bandava, Ventava un Vanemane) sadalīšanu;
* Kuldīgā - par tobrīd vēl neokupētās Dievidkursas (Duvzare, Ceklis, Megava un Pilsāts) sadalīšanu 1253. gada 4. aprīlī. 

### Līgumā minētie vietvārdi "Starpzemē"
* Livonijas ordeņa daļā:
** *Saldin* vai *Salden* - Saldus
** *Ulliwa* - Ulpes muiža? pie Saldus 
** *Anzina* - Auniņi pie Pampāļiem
** *Celme* vai *Zelme* - Celmenieku mājas pie Sātiņiem (Novadnieku pagasts)
** *Weibene* - ?
** *Wanderen* - ?
** *Newaren* - ?
** *Labbar* - ?

* Kurzemes bīskapijas daļā:
** *Sacsile* - Vecsesile jeb Sātiņi (Novadnieku pagasts)
** *Crewenis* vai *Grewenis* - Grīvaiši (pie Ezeres)
** *Meddemnes* vai *Medevmes* - Meždamnieku mājas (Zvārdes pagasts)

## Literatūra
* Vladas Žulkus. Kurland. Die Grenzen und die nördldlichen Landschaften in 8. – 13. Jahrhundert (2002). (vāciski, kopsavilkums lietuviski)

## Ārējās saites
* "Starpzemes" vēsture Ezeres pagasta mājas lapā
Marko Asmers

**Marko Asmers** (; dzimis , Tallinā, Igaunijā) ir igauņu autosportists. Viņš kopš  ir BMW Sauber F1 komandas testpilots. 2007. gadā Asmers kļuva par Lielbritānijas F3 čempionu. Viņš ir bijušā Igaunijas reģionālo lietu ministra Toivo Asmera dēls. Marko Asmers piedalījies GP2 sacīkstēs.

Asmers 2003. gadā brauca Lielbritānijas Formula Ford. Tosezon viņš izcīnīja sešas uzvaras un bija otrais Formula Ford festivālā. Kopš tā laika Asmers brauca Lielbritānijas F3 sacīkstēs (izņemot 2006. gadu, kad igaunis piedalījās Japānas F3). 2003. gadā Asmers testēja Williams formulu. 2007. gadā Asmers pārliecinoši kļuva par Lielbritānijas F3 čempionu, lai gan iepriekšējās sezonās viņš neizcīnīja nevienu uzvaru.

## Ārējās saites
Conway

***Conway*** var būt:

* Maiks Konvejs (*Mike Conway*) — britu autosportists;
* Tims Konvejs (*Tim Conway*) — amerikāņu aktieris;
* Konujas pilsētas agrākā nosaukuma oriģinālforma.
Uzskaitījums ar valstīm, kur angļu valoda ir valsts valoda

thumb|upright=2|right|Valstis, kurās angļu valoda ir oficiālā vai dominējošā neoficiālā valoda
Šajā **uzskaitījumā** iekļautas valstis un atkarīgās teritorijas, kur angļu valoda ir valsts valoda. Daudzās no šīm valstīm un teritorijām (piemēram: Indija, Kanāda, Filipīnas) angļu valoda ir viena no valsts valodām. Tāpat arī vairākās valstīs vairums iedzīvotāju, neskatoties uz to, ka angļu valoda ir valsts valoda, šo valodu neprot (Pakistāna, Indija u.c.).

Sarakstā ir iekļautas arī zemes, kurās angļu valoda ir dominējošā, kaut arī tai nav oficiāla statusa. Piemēram, Austrālijā angļu valodā runā lielākā iedzīvotāju daļa un tā ir vienīgā valdības institūciju lietvedības valoda, bet šai valodai nav piešķirts oficiāls statuss. Tāda pati situācija ir ASV un Apvienotajā Karalistē, turklāt vairākās šo valstu administratīvajās vienībās angļu valoda ir oficiāla valoda.

Angļu valodas kā oficiālās valodas statuss bieži vien nav saistīts ar šajā valodā runājošo skaitu attiecīgajā zemē. Piemēram, Indijā no vairāk nekā 1,1 miljarda iedzīvotājiem tikai apmēram 200 000 iedzīvotāju angļu valoda ir dzimtā valoda.

Lielākā daļa no sarakstā iekļautajām zemēm ir Apvienotās Karalistes pašreizējās vai bijušās kolonijas vai domīnijas. Interesants izņēmums ir Madagaskara, kas ir bijusī Francijas kolonija.

## Suverēnās valstis

## Atkarīgās teritorijas

## Skatīt arī
* Suverēno valstu uzskaitījums
* Valstu saraksts pēc iedzīvotāju skaita
* Atkarīgo teritoriju uzskaitījums
Apūle

thumb|300px|Apūles pilskalns
**Apūle**, arī **Apole** (, ) atrodas mūsdienu Lietuvas ziemeļrietumos Žemaitijas novadā (agrāk — Ceklis), netālu no Skodas pilsētas. Apūle ir senākā Lietuvas apdzīvotā vieta, kas pirmo reizi, līdz ar citu kuršu pili — Ezerpili (tagadējā Grobiņa), minēta 854. gadā.

## Vēsture
thumb|250px|Apūles atrašanās vieta Kursas kartē (Ceklis)

Hamburgas un Brēmenes bīskaps Rimberts ap 875. gadu ir sarakstījis darbu “Svētā Ansgara dzīve” (*Vita st. Anskarii*) par sava priekšgājēja Romas pāvesta legāta Ansgara (801-865) piedzīvoto un par vēsturiskajiem notikumiem Ziemeļeiropā šajā laikā. Tajā vēstīts par zviedru vikingu kēniņa Olava (*sveakungen Olof*) uzbrukdamu kuršu "karaļvalsts pilsētai" (latīniski: *urbs regni*) Ezerpilij (*Seeburg*), ko aizstāvējuši 7000 karavīru un **Apūlei** (*Apulia*), ko aizstāvējuši 15 000 karavīru. Pēc sakāves kurši apņēmās, tāpat kā agrāk, turpmāk maksāt kunga tiesu (*censum*) zviedru kēniņam un atzīt sevi par tā pavalstniekiem.

## Arheoloģiskie izrakumi
1931.gada vasarā zviedru un lietuviešu arheologi Birgera Nermana (*Birger Nerman*) vadībā veica izrakumus Apūles pilskalnā. Tas bijis apdzīvots no m.ē. 3. gadsimta, pirmā koka pils celta ap 600. gadu.

## Viduslaiku festivāls
Kopš 2004. gada Apūlē notiek viduslaiku festivāls Apūle 854 (*Apuolė 854*).


Archaeological excavation in Apuolė in 1931.jpg|1931. gada arheoloģisko izrakumu laikā
Apuole10-2009-08-22.jpg|Viduslaiku festivāls "Apūle 854" 
Apuolė20094.JPG|Kuršu un zviedru vikingu kaujas imitācija viduslaiku festivālā "Apūle 854" 


## Literatūra
* Nerman, Birger, *Sveriges rikes uppkomst*. Stockholm 1941, 189 un 199 lpp.
* Nerman, Birger, *Sveriges första storhetstid*. Stockholm 1942, 67-72 lpp.
* Raulinaitis, Zigmas. *Apuolės užpuolimas*. Brooklyn, 1972

## Skatīt arī
* Kurzemes senvēsture

## Ārējās saites
* Lietuviešu vēsturiskie komiksi par Apūles pili
Filipi

**Filipi** () ir itāļu izcelsmes uzvārds.

Cilvēki ar šādu uzvārdu:
* Luka Filipi (*Luca Filippi*; 1985) — itāļu autosportists;
* Mišels Filipi (*Michel Filippi*; 1875—1951) — franču paukotājs.
Dienvidi

right|200px
**Dienvidi** ir viena no četrām debespusēm. Latviešu valodā dienvidus apzīmē ar burtu "**D**", bet starptautiski — ar burtu "**S**" (*South*). Mūsdienu ģeogrāfiskajās kartēs dienvidi parasti atrodas apakšpusē. Lai noteiktu, uz kuru pusi ir dienvidi, tiek izmantots kompass. Dienvidi ir pretēji ziemeļiem. Zemes dienvidos atrodas ģeogrāfiskais dienvidpols, kura atrašanās vieta tikai mazliet atšķiras no magnētiskā dienvidpola.

Vārds *dienvidi* ir cēlies no diviem latviešu valodas vārdiem: *diena* un *vidus*. Tā ir tāpēc, ka Saule dienas vidū atrodas dienvidu pusē.

## Ārējās saites
S

thumb|right|100px|Burts "S".

**S** ir latīņu alfabēta deviņpadsmitais burts.
[130px|thumb|Burts "S" [Amerikāņu zīmju valoda|zīmju valodā]]
## Vēsture

Burta S rakstība, iespējams, radusies no zoba simbola ēģiptiešu hieroglifos. Apmēram 1700. gadā p.m.ē feniķiešu alfabētā parādījās burta *šîn* līniju zīmējums. No tā radās grieķu burts "sigma" (σίγμα). Etruski, 8. gadsimtā p.m.ē. pārņemot grieķu alfabētu, modificēja burta "sigma" rakstību, kas apgrieztā veidā pārgāja uz latīņu alfabētu.
S (nozīmju atdalīšana)

**[[S]]** ir latīņu alfabēta deviņpadsmitais burts, kas var nozīmēt arī:

;s
* sekundes apzīmējums

;S
* sēra ķīmiskais simbols;
* Zviedrijas IVR kods
* dienvidu debespuses apzīmējums ();
* S (programmēšanas valoda);
* sīmenss — elektrovadītspējas SI mērvienības apzīmējums.
Lukašs di Grasi

**Lukašs di Grasi** (; dzimis , Sanpaulu, Brazīlijā) ir Brazīlijas autosportists, pazīstams kā 2007. gada GP2 vicečempions, arī Formula 1 pilots.

## Karjera
### Sākums
Di Grasi uzsāka savu formulu sacīkšu karjeru 2002. gadā, Brazīlijas Formula Renault klasē. Čempionāta kopvērtējumā viņš bija otrais un nākamajā gadā brauca Formula 3 sacensībās, kur arī bija otrais. Gada gaitā viņš arī nobrauca dažas sacīkstes F3 Eirosērijā. 2004. gadā viņš piedalījās Lielbritānijas F3, bet gadu vēlāk — pilnu sezonu F3 Eirosērijā, kur kopvērtējumā bija trešais. 2006. gadā pilots debitēja GP2 un tikai trīs reizes izcīnīja punktus. Tas viņam deva 17. vietu kopvērtējumā. Gadu vēlāk, *[[ART Grand Prix|ART]]* komandā di Grasi jau bija biežs viesis uz goda pjedestāla. Sezonas izskaņā viņš zaudēja titulu Timo Glokam. Nākamajās divās sezonās brazīlietis divreiz palika kopvērtējuma 3. vietā.

### Formula 1
Di Grasi vairākus gadus bija *[[Renault F1|Renault]]* testpilots. . gada sezonā viņš brauca jaunizveidotajā Virgin komandā, kur bija Timo Gloka komandas biedrs.

### Formula 1 rezultāti

## Ārējās saites

* Oficiālā mājaslapa
Brusi

**Brusi** (, kašūbu - *Brusë*) - pilsēta Polijas ziemeļos, Pomožes vojevodistē Tuholas meža rajonā, uz ziemeļiem no Hojņices. Ievērojams kašūbu kultūras centrs. Pilsētā ir kašūbu vidusskola.
Jastarņa

**Jastarņa** () - pilsēta Polijas ziemeļos, Pomožes vojevodistē Helas pussalas vidusdaļā. Kūrortpilsēta un zvejas osta.

## Skatīt arī

* Jastarņas bāka
Hela

**Hela** () ir pilsēta Polijas ziemeļos, Pomožes vojevodistē šaurās Helas pussalas virsotnē.

Hela rakstos pirmoreiz minēta 1198. gadā. XIII gadsimtā pilsēta konkurēja ar Gdaņsku ostas nozīmības ziņā. Iesākumā Hela atradās 1,5 kilometru uz austrumiem no pašreizējā pilsētas centra, bet XV gadsimtā, kad jūra sāka pussalu noskalot, tā tika pārcelta uz mūsdienu atrašanās vietu. 1526. gadā Polijas karalis Sigismunds II Augusts piešķīra Helu Gdaņskai, tā uz visiem laikiem atrisinot jautājumu par reģiona galveno ostu.

XIX gadsimta beigās Hela kļuva par populāru atpūtas vietu. Pēc Pirmā pasaules kara pilsēta iekļāvās Polijā un tā tika pārvērsta par vienu no divām galvenajām Polijas kara flotes bāzēm. Polijas kampaņas laikā Helas garnizons sīvi pretojās vācu armijai un padevās tikai 2. oktobrī, kad Polija faktiski jau bija sakauta. Savukārt Helas vācu garnizons padevās tikai 1945. gada 10. maijā, jau pēc Vācijas kapitulācijas.

Arī pēc kara Hela kalpoja kā kara flotes bāze, līdz 1996. gadā Polijas kara flote lielāko daļu no bāzes atstāja civilajām varas iestādēm. Mūsdienās Helas osta darbojas galvenokārt kā jahtu osta.

## Ārējās saites

## Skatīt arī
* Helas bāka
Hel

**Hel** var būt
* Helas pilsētas nosaukums poļu valodā
* Hēlas valstības nosaukums sennorvēģu valodā
* Hēlas, veļu valsts pavēlnieces, vārds sennorvēģu valodā
Ādams Kleitons

**Ādams Čārlzs Kleitons** (; dzimis ) ir īru rokgrupas U2 basģitārists. Būdams britu pilsonis, viņš dzīvo Dublinā jau kopš 1965. gada. Kleitona pazīstamākās basa partijas ir U2 dziesmās *With or Without You* un *New Year's Day*. Savas karjeras laikā viņš ir darbojies arī dažādos blakusprojektos, piemēram, kopā ar grupas biedru Leriju Mullenu ierakstot galveno tēmu 1996. gada filmai "Neiespējamā misija". Ādams Kleitons kopā ar grupu U2 ir ieguvis 22 *[[Grammy balva|Grammy]]* mūzikas balvas.

## Atsauces

## Ārējās saites
Lerijs Mullens

**Lorenss Džozefs "Lerijs" Mullens jaunākais** (*Lawrence Joseph "Larry" Mullen, Jr.*; dzimis  Dublinā) ir īru rokgrupas U2 bundzinieks. Viņš 1976. gadā kļuva par U2 dibinātāju, kas toreiz saucās "The Larry Mullen Band". Līdztekus darbībai grupā, Mullens ir darbojies arī atsevišķos blakusprojektos, piemēram, kopā ar grupas biedru Ādamu Kleitonu ierakstot galveno tēmu 1996. gada filmai "Neiespējamā misija". Ādams Kleitons kopā ar grupu U2 ir ieguvis 22 "Grammy" mūzikas balvas. Kad U2 kļuva aizvien populārāki, Mullens pie sava vārda pievienoja vārdu "juniors", jo viņa tēvs (arī Lerijs Mullens) dēla vietā kļūdaini saņēma lielus nodokļu rēķinus.

## Atsauces
The Edge

**Deivids Hauels Evanss** (; dzimis  Londonā), plašāk pazīstams ar savu pseidonīmu **The Edge**, ir īru rokgrupas U2 ģitārists un taustiņinstrumentālists. Viņa atšķirīgais elektriskās ģitāras tembrs un spēlēšanas perkusīvais stils, kopā ar viņa inovatīvo digitālās skaņas izmantošanu, ir bijis viens no būtiskākajiem U2 unikālā skanējuma iemesliem. 2003. gadā mūzikas žurnāls "Rolling Stone" viņu ierindoja 24. vietā savā 100 visu laiku labāko ģitāristu sarakstā. Kopā ar grupu U2 viņš ir ieguvis 22 "Grammy" mūzikas balvas. Lai arī The Edge ir dzimis Londonā un viņa vecāki ir velsiešu izcelsmes, viņš pats gandrīz visu savu mūžu ir nodzīvojis Īrijā.

## Atsauces